૬૦૦થી વધુ વર્ષ જૂના અમદાવાદ શહેરને તાજેતરમાં યુનેસ્કો દ્વારા દેશનું સર્વપ્રથમ વર્લ્ડ હેરિટેજ સિટીનું ગૌરવ પ્રાપ્ત થયું છે. દિલ્હી, મુંબઇ જેવાં શહેરો સ્પર્ધામાં હોવા છતાં અમદાવાદે પોતાની પોળ સંસ્કૃતિ તેમજ ધાર્મિક વિરાસતના આધારે હેરિટેજ સિટીનો દરજ્જો પ્રાપ્ત કર્યો છે. શાસક ભાજપ પક્ષ દ્વારા પણ શહેરમાં વિદેશી પર્યટકોની સાથે દેશના પર્યટકો વધશે તેવી આશામાં હેરિટેજને લગતા વિવિધ પ્રોજેકટ કાં તો અમલમાં મુકાયા છે અથવા તો અમલમાં મુકાઇ રહ્યા છે.